Paul R. Ehrlich

For kjemikeren, legen og nobelprisvinneren av medisin 1908, se Paul Ehrlich

Paul Ralph Ehrlich (født 29. mai 1932 i Philadelphia i Pennsylvania) er en amerikansk biolog, miljøaktivist og aktivist i befolkningsspørsmål. Han er en velkjent entomolog (insektsbiolog) med sommerfugler som sin spesialitet. Han kom til Stanford University i 1959 og ble vanlig professor i biologi i 1977.

Ehrlich ble kjent i 1968 med sin bok Befolkningsbomben - fødselskontroll eller undergang? (originaltittel The Population Bomb). Boken var et resultat av en artikkel i New Scientist i desember 1967. Ehrlich forutså at massesult skulle bryte ut en gang mellom 1970 og 1985, at mange hundre millioner mennesker skulle komme til å sulte til døde på 1970- og 1980-tallet, og at det var umulig kom til å fødes ytterligere 200 millioner mennesker i India i 1980. Årsaken til den forutså sulten var at befolkningsveksten kom til å overstige de tilgjengelige ressursene, og Ehrlich mente at dette kom til å inntreffe uansett hvilke tiltak som ble satt i gang.

Ehrlichs forutsigelser var kontroversielle, og han fikk både positiv oppmerksomhet (fremfor alt på slutten av 1960- og begynnelsen av 1970-tallet) og ble også hardt kritisert. Hans idéer ble av kritikere sett på malthusianistiske. Da hans forutsigelser ikke slo til, ble kritikken mer dominerende, og i sine senere skrifter har Paul R. Ehrlich vært betydelig mer forsiktig og mindre kategorisk i sine uttalelser. Men han står fast ved sin generelle tese at den menneskelige befolkning er for stor og en direkte trussel for menneskehetens overlevelse og for jordens miljø.

Liv og karriere

Tidlig liv 
Ehrlich ble født i Philadelphia i delstaten Pennsylvania som sønn av Ruth (Rosenberg) og William Ehrlich. Hans far var selger innen skjorter og hans mor forsker innen gresk og latin.

Paul R. Ehrlich tok Bachelorgrad i zoologi i 1953 ved Universitetet i Pennsylvania, og mastergrad i 1955, samt doktorgrad i 1957 ved Universitetet i Kansas, hvor hans rådgiver var den framstående entomologen C.D. Michener, en ledende ekspert på bier og forfatter av The Bees of the World.

I løpet av sine studier deltok han i kartlegging av insekter i Beringhavet og i Arktis i Nordlige Canada, og deretter med et forskningsprosjekt for National Institutes of Health undersøkte genetikken og adferden til parasittisk midd. I 1959 ble han medlem av fakultet ved Stanford University, forfremmet til professor i biologi i 1966. Han ble navngitt for Bing-professoratet i 1977, og er president i Center for Conservation Biology ved Stanford. I tillegg er Ehrlich medlem av American Association for the Advancement of Science, det amerikanske vitenskapsakademiet National Academy of Sciences, American Academy of Arts and Sciences i Massachusetts, og American Philosophical Society.

Kungliga Vetenskapsakademien belønnet ham i 1990 med Crafoordprisen innen biovitenskap. Han delte prisen med Edward O. Wilson.

Bibliografi 
Ehrlich har skrevet mange bøker om økologi, insekter, overbefolkning og andre relaterte emner. Hans mest kjente bok er TBefolkningsbomben - fødselskontroll eller undergang?, utgitt i 1968 og oversatt til norsk i 1969. En rekke av hans utgivelser er skrevet sammen med sin kone Anne H. Ehrlich

 How to Know the Butterflies (1960)
 Process of Evolution (1963)
 The Population Bomb (1968)
 Population, Resources, Environments: Issues in Human Ecology (1970)
 How to Be a Survivor (1971)
 Man and the Ecosphere: Readings from Scientific American (1971)
 Human Ecology: Problems and Solutions (1973)
 Introductory Biology (1973)
 The End of Affluence (1975)
 Biology and Society (1976)
 Ecoscience: Population, Resources, Environment (1978)
 The Race Bomb (1978)
 Extinction (1981)
 The Golden Door: International Migration, Mexico, and the United States (1981)
 The Cold and the Dark: The World After Nuclear War (1984, sammen med Carl Sagan, Donald Kennedy og Walter Orr Roberts)
 Earth (1987, sammen med Anne Ehrlich)
 Science of Ecology (1987, sammen med Joan Roughgarden)
 The Cassandra Conference: Resources and the Human Predicament (1988)
 The Birder's Handbook: A field Guide to the Natural History of North American Birds (1988, sammen med David S. Dobkin and Darryl Wheye)
 The Population Explosion (1990, sammen med Anne Ehrlich)
 Healing the Planet: Strategies for Resolving the Environmental Crisis (1991, sammen med Anne Ehrlich)
 Birds in Jeopardy: The Imperiled and Extinct Birds of the United States and Canada, Including Hawaii and Puerto Rico (1992, sammen med David S. Dobkin og Darryl Wheye)
 The Stork and the Plow : The Equity Answer to the Human Dilemma (1995, sammen med Anne Ehrlich og Gretchen C. Daily)
 A World of Wounds: Ecologists and the Human Dilemma (1997)
 Betrayal of Science and Reason: How Anti-Environment Rhetoric Threatens Our Future (1998, sammen med Anne Ehrlich)
 Human Natures: Genes, Cultures, and the Human Prospect (2002)
 One With Nineveh: Politics, Consumption, and the Human Future (2004, sammen med Anne Ehrlich)
 On the Wings of Checkerspots: A Model System for Population Biology (2004, revidert utgave, sammen med Ilkka Hanski)
 New World, New Mind: Moving Towards Conscious Evolution (1988, sammen med Robert Ornstein)''

Referanser

Eksterne lenker 
 Paul R. Ehrlich Papers
 Paul R. Ehrlichs nettside hos Stanford University
 Biografi hos International Center for Tropical Ecology, University of Missouri, St. Louis

Biologer fra USA
Personer fra Philadelphia